CELEX: 31994R1971
Language: el
Date: 1994-07-29
Title: Κανονισμός (ΕΚ) αριθ. 1971/94 της Επιτροπής της 29ης Ιουλίου 1994 για την τροποποίηση του κανονισμού (ΕΚ) αριθ. 3392/93 περί λεπτομερών κανόνων εφαρμογής του κανονισμού (ΕΟΚ) αριθ. 1842/83 του Συμβουλίου για τη θέσπιση των γενικών κανόνων σχετικά με τη διάθεση ορισμένων γαλακτοκομικών προϊόντων στους μαθητές σχολικών ιδρυμάτων

Avis juridique important

|

31994R1971

Κανονισμός (ΕΚ) αριθ. 1971/94 της Επιτροπής της 29ης Ιουλίου 1994 για την τροποποίηση του κανονισμού (ΕΚ) αριθ. 3392/93 περί λεπτομερών κανόνων εφαρμογής του κανονισμού (ΕΟΚ) αριθ. 1842/83 του Συμβουλίου για τη θέσπιση των γενικών κανόνων σχετικά με τη διάθεση ορισμένων γαλακτοκομικών προϊόντων στους μαθητές σχολικών ιδρυμάτων  

Επίσημη Εφημερίδα αριθ. L 198 της 30/07/1994 σ. 0113 - 0113 Φινλανδική ειδική έκδοση: Κεφάλαιο 3 τόμος 60 σ. 0063  Σουηδική ειδική έκδοση: Κεφάλαιο 3 τόμος 60 σ. 0063 

ΚΑΝΟΝΙΣΜΟΣ (ΕΚ) αριθ. 1971/94 ΤΗΣ ΕΠΙΤΡΟΠΗΣ της 29ης Ιουλίου 1994 για την τροποποίηση του κανονισμού (ΕΚ) αριθ. 3392/93 περί λεπτομερών κανόνων εφαρμογής του κανονισμού (ΕΟΚ) αριθ. 1842/83 του Συμβουλίου για τη θέσπιση των γενικών κανόνων σχετικά  με τη διάθεση ορισμένων γαλακτοκομικών προϊόντων στους μαθητές σχολικών ιδρυμάτωνΗ ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Κοινότητας,  τον κανονισμό (ΕΟΚ) αριθ. 804/68 του Συμβουλίου της 27ης Ιουνίου 1968 περί κοινής οργανώσεως αγοράς στον τομέα του γάλακτος και των γαλακτοκομικών προϊόντων (1), όπως τροποποιήθηκε τελευταία από τον κανονισμό (ΕΚ) αριθ. 230/94 (2), και ιδίως το άρθρο 26  παράγραφος 4,  Εκτιμώντας:  ότι το άρθρο 1 παράγραφος 3 του κανονισμού (ΕΟΚ) αριθ. 1842/83 του Συμβουλίου της 30ής Ιουνίου 1983 για τον καθορισμό των γενικών κανόνων σχετικά με τη χορήγηση γάλακτος και ορισμένων γαλακτοκομικών προϊόντων στους μαθητές των σχολικών ιδρυμάτων (3),  όπως τροποποιήθηκε τελευταία από τον κανονισμό (ΕΟΚ) αριθ. 2748/93 (4), προβλέπει ότι τα ποσά της κοινοτικής ενισχύσεως καθορίζονται συναρτήσει της ενδεικτικής τιμής του γάλακτος που ισχύει για την εν λόγω περίοδο- ότι ο κανονισμός (ΕΚ) αριθ. 1881/94 του Συμβουλίου (5), με τον οποίο τροποποιείται τελευταία ο κανονισμός (ΕΟΚ) αριθ. 2072/92 του Συμβουλίου (6), για τον καθορισμό της ενδεικτικής τιμής του γάλακτος και των τιμών παρέμβασης του βουτύρου, του  αποκορυφωμένου γάλακτος σε σκόνη και των τυριών grana padano και parmigiano reggiano για δύο ετήσιες περιόδους από την 1η Ιουλίου 1993 έως τις 30 Ιουνίου 1995, προβλέπει συμπληρωματική μείωση της ενδεικτικής τιμής του γάλακτος από την 1η Αγούστου 1994-  ότι πρέπει, συνεπώς, να προσαρμοστούν οι ενισχύσεις που προβλέπονται στο άρθρο 4 παράγραφος 1 του κανονισμού (ΕΚ) αριθ. 3392/93 της Επιτροπής (7), όπως τροποποιήθηκε τελευταία από τον κανονισμό (ΕΚ) αριθ. 1739/94 (8)- ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Γάλακτος και Γαλακτοκομικών Προϊόντων,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:   Άρθρο 1  Στο άρθρο 4 παράγραφος 1 του κανονισμού (ΕΚ) αριθ. 3392/93, τα στοιχεία α) και β) αντικαθίστανται από το ακόλουθο κείμενο:  "α) με 24,38 Ecu ανά 100 χιλιόγραμμα προϊόντων των κατηγοριών Ι και VII "Γάλα πλήρες"-" "β) με 15,39 Ecu ανά 100 χιλιόγραμμα προϊόντων της κατηγορίας ΙΙ "Γάλα ημιαποκορυφωμένο"-".   Άρθρο 2  Ο παρών κανονισμός αρχίζει να ισχύει την επόμενη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.  Εφαρμόζεται από την 1η Αυγούστου 1994.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 29 Ιουλίου 1994.  Για την Επιτροπή Rene STEICHEN Μέλος της Επιτροπής  (1) ΕΕ αριθ. L 148 της 28. 6. 1968, σ. 13.  (2) ΕΕ αριθ. L 30 της 3. 2. 1994, σ. 1.  (3) ΕΕ αριθ. L 183 της 7. 7. 1983, σ. 1.  (4) ΕΕ αριθ. L 249 της 7. 10. 1993, σ. 1.  (5) ΕΕ αριθ. L 197 της 30. 7. 1994, σ. 23.  (6) ΕΕ αριθ. L 215 της 30. 7. 1992, σ. 65.  (7) ΕΕ αριθ. L 306 της 11. 12. 1993, σ. 27.  (8) ΕΕ αριθ. L 182 της 16. 7. 1994, σ. 15.